Meredith Eaton
**Meredith Hope Eaton** (ka **Meredith Eaton-Gilden**; sündinud 26. augustil 1974 Long Islandil New Yorgi osariigis USA-s) on Ameerika Ühendriikide näitleja. Ta on 1,2 meetri pikkune ja nimetab ennast "lühikeseks näitlejaks"..

Meredith Eatonit tuntakse eelkõige tema rolli järgi advokaat Emily Resnickina telekanali CBS kohtusarjas "Family Law" (kus ta oli esimene püsirolliga naiskääbus USA tipptelesarjas) ning korduva osa järgi Bethany Horowitzina ABC sarjas "Boston Legal".

Noorus
------

Eatoni ema on kliiniline psühhiaater ja isa administratiivõiguse kohtunik. Meredith Eaton õppis Hofstra Ülikoolis Hempsteadis New Yorgi osariigis, kus osales naisüliõpilasorganisatsioonis Delta Phi Epsilon. Ta lõpetas ülikooli 1996. aastal interdistsiplinaarsete uuringute alal kõrvalerialaga teatris. 2007. aasta juunis nimetas Hofstra Ülikool ta kuu vilistlaseks.

Eaton kaitses magistrikraadi kliinilise psühholoogia alal Adelphi Ülikooli Derneri Psühholoogiainstituudis (Derner Institute of Advanced Psychological Studies) keskmise hindega 4,0. Hiljem on ta öelnud, et psühholoogiaharidus andis talle parema oskuse mõista näitlemisel rollidünaamikat.

Karjäär
-------

Eaton (paremal) filmi "Pirates of the Caribbean: At World's End" esilinastusel mais 2007. (Pildil koos Martin Klebbaga)
Meredith Eatoni näitlejakarjäär algas 1999. aastal, kui ta osales avatud konkursil komöödiafilmi "Unconditional Love". Ehkki see oli tema esimene rollikonkurss, võitis ta enam kui 500 naist Kanadast, USA-st ja Suurbritanniast ning sai Maudey Beasley rolli.

"Unconditional Love" tuli välja alles 2002. aastal. Meredith Eatoni osatäitmist nägi Paul Haggis, kes lõi tema jaoks Emily Resnicki rolli sarjas "Family Law". Eaton liitus trupiga 2002. aastal ja osales sarjas kuni selle lõpetamiseni samal aastal. Hiljem on tal olnud silmapaistvaid rolle sarjades "NYPD Blue", "Dharma & Greg", "CSI: Crime Scene Investigation", "Dr House" ja "NCIS: Kriminalistid". Ta on esinenud ka History Channeli dokumentaalfilmis "Standing Tall at Auschwitz" perekond Ovitzist ja sõltumatus dokumentaalfilmis "No Bigger Than a Minute" kääbuste teemal (film esilinastus PBSi programmis "P.O.V."

2006. aastal liitus Meredith Eaton sarja "Boston Legal" trupiga, mängides Bethany Horowitzi, William Shatneri tegelase Denny Crane'i silmarõõmu. David E. Kelley kirjutas selle rolli spetsiaalselt Eatoni jaoks.

Näitlemise kõrvalt tegutseb Eaton ka vaimse tervise terapeudina, ehkki 2007. aastal kinnitas ta, et näitlemine on tema jaoks esmane. Pärast "Family Law" lõppu oli tal raskusi uute osade leidmisega ja talle ei meeldinud Hollywoodi filmides kääbustele pakutavad stereotüüpilised rollid. Aasta vältel töötas ta Californias suletud psühhiaatriahaiglas, vahel ka ohtlike patsientidega. Ta on soovitanud elukutselistel näitlejatel hoida "tagavaraplaani" ja on öelnud, et psühholoogiakraad on tema "ohutusvõrk".

Eraelu
------

Eaton oli abielus näitleja Michael Gildeniga alates 20. maist 2001 kuni Gildeni enesetapuni Los Angeleses 5. detsembril 2006. 12. oktoobril 2008 abiellus Eaton Los Angelese fotograafi Brian S. Gordoniga. Neil on üks laps.

Filmograafia
------------

| Aasta | Film | Roll | Märkused |
| --- | --- | --- | --- |
| 2001 | *Dharma & Greg* | Kate Palmer | "Pride & Prejudice" |
| *NYPD Blue* | Stella Kensington | "Family Ties" |
| 2002 | *Unconditional Love* | Maudey Beasley |  |
| *Family Law* | Emily Resnick | (14 osa) |
| *CSI: Crime Scene Investigation* | Melanie Grace | "A Little Murder" |
| 2003 | *Mr. Ambassador* | Melody | TV |
| 2006 | *Dr House* | Maddy | "Merry Little Christmas" |
| *P.O.V.* | Herself | "No Bigger Than a Minute" |
| *Boston Legal* | Bethany Horowitz | (18 osa, 2006–2008) |
| 2007 | *Without a Trace* | Brenda Spivak | "Claus and Effect"(as Meredith Eaton-Gilden) |
| 2008 | *Ball’s Out: The Gary Houseman Story* | Mrs. Tuttle |  |
| 2009 – 2013 | *NCIS* | Carol Wilson | "Faith", "Devil's Triangle", "Homesick" |
| 2014 | *Turks & Caicos* | Clare Clovis |  |

Viited
------

1. 1 2  "Meredith Eaton Biography". Originaali arhiivikoopia seisuga 27. september 2007. Vaadatud 2. septembril 2007. `{{netiviide}}`: eiran tundmatut parameetrit `|Eesnimi=`, kasuta parameetrit (`|eesnimi=`) (juhend); eiran tundmatut parameetrit `|Perekonnanimi=`, kasuta parameetrit (`|perekonnanimi=`) (juhend)
2. 1 2 3  Matthew Roloff. "Little People, Big World: Matt's Chats". The Learning Channel (Podcast). Vaadatud 2013-09-02.
3. 1 2 3 4 5 6 7  "Alumnus of the Month". Hofstra ülikool. Juuni 2007. Originaali arhiivikoopia seisuga 21. juuni 2007. Vaadatud 2. septembril 2007.
4. 1 2  "TV RISING STAR: Meredith Eaton Casting a Giant Shadow". *Netscape Celebrity*. Netscape. Originaali arhiivikoopia seisuga 6. veebruar 2012. Vaadatud 3. septembril 2007. `{{netiviide}}`: eiran tundmatut parameetrit `|Eesnimi=`, kasuta parameetrit (`|eesnimi=`) (juhend); eiran tundmatut parameetrit `|Perekonnanimi=`, kasuta parameetrit (`|perekonnanimi=`) (juhend)
5. ↑  "*No Bigger Than a Minute*". Public Broadcasting Service. 2006. Vaadatud 3. septembril 2007.
6. ↑  "Just Getting Started". *Netscape Celebrity*. Netscape. 2007. Originaali arhiivikoopia seisuga 6. veebruar 2012. Vaadatud 3. septembril 2007. `{{netiviide}}`: eiran tundmatut parameetrit `|Eesnimi=`, kasuta parameetrit (`|eesnimi=`) (juhend); eiran tundmatut parameetrit `|Perekonnanimi=`, kasuta parameetrit (`|perekonnanimi=`) (juhend); tundmatu tühi parameeter: `|Autori link=` (juhend)
7. ↑  "Short actors gain stature". *USA Today*. 26. veebruar 2007. Vaadatud 3. septembril 2007. `{{netiviide}}`: eiran tundmatut parameetrit `|Eesnimi=`, kasuta parameetrit (`|eesnimi=`) (juhend); eiran tundmatut parameetrit `|Perekonnanimi=`, kasuta parameetrit (`|perekonnanimi=`) (juhend)

Välislingid
-----------

|  |  |
| --- | --- |
|  | Pildid, videod ja helifailid Commonsis: **Meredith Eaton** |

* Meredith Eaton, Internet Movie Database
* Meredith Eatoni intervjuu (Matthew Roloff, The Learning Channel)
* Lõik dokumentaalfilmist "No Bigger Than a Minute"